Βενζίνη

Η βενζίνη είναι ελαφρύ υγρό, πτητικό και εύφλεκτο, που προέρχεται κυρίως από την κλασματική απόσταξη του πετρελαίου.

 Φυσικές ιδιότητες 
Είναι υγρό άχρωμο ή ελαφρά χρωματισμένο, έχει χαρακτηριστική οσμή και αποστάζει σε θερμοκρασία μεταξύ 40° και 210° C.

 Χημική σύσταση 
Χημικά είναι μείγμα τριών κυρίως κορεσμένων υδρογονανθράκων: εξανίου, επτανίου και οκτανίου.

 Χρήσεις 
Χρησιμοποιείται ως καύσιμο υλικό (βενζίνη αυτοκινήτων, αεροσκαφών κλπ.) στη βιομηχανία για την κατεργασία των υφαντικών ινών, για τις απολιπάνσεις, για την παρασκευή κόλλας με βάση το καουτσούκ κ.ά. και ως διαλύτης (βενζίνη εκχύλισης, αποκηλίδωσης κλπ.).

 Μέθοδοι παρασκευής 
Λόγω της μεγάλης κατανάλωσης της βενζίνης, παρασκευάζεται και τεχνητά με 3 κυρίως μεθόδους:

 Μέθοδος με πυρόλυση

 Μέθοδος Μπέργκιους (Bergius) ή με υγροποίηση του άνθρακα

 Μέθοδος Φίσερ-Τροπς (Fischer-Tropsch).

 Αριθμός οκτανίου 

Όλα τα είδη της βενζίνης δεν έχουν την ίδια σύσταση και επομένως την ίδια αξία. Για τη σύγκριση των διάφορων βενζινών χρησιμοποιείται η λεγόμενη κλίμακα οκτανίου από 0 έως 100 και κάθε βενζίνη χαρακτηρίζεται από τον αριθμό οκτανίων. Όσο μεγαλύτερος είναι ο αριθμός οκτανίου της βενζίνης, τόσο μεγαλύτερη είναι η απόδοσή της.

Μία βενζίνη θεωρείται ότι είναι αριθμού οκτανίου 0 όταν συμπεριφέρεται όπως το κανονικό επτάνιο, που δεν θεωρείται καλό καύσιμο για βενζινοκινητήρες και, αντιθέτως, αριθμού οκτανίου 100 όταν συμπεριφέρεται όπως ένα παράγωγο του κανονικού οκτανίου το ισοοκτάνιο (2,2,4-τριμεθυλο-πεντάνιο), που θεωρείται δηλαδή άριστο καύσιμο για βενζινοκινητήρες.

Για παράδειγμα, βενζίνη αριθμού οκτανίου 95 είναι εκείνη η οποία συμπεριφέρεται όπως το μείγμα που αποτελείται από 95% ισοοκτάνιο και 5% n-επτάνιο.

Για την αύξηση του αριθμού οκτανίου της βενζίνης, είτε υποβάλλεται σε ειδική κατεργασία, είτε προστίθενται σε αυτή διάφορες ουσίες, που ονομάζονται αντικτυπικά ή αντικροτικά (anti-knocks). Στο παρελθόν προσέθεταν στη βενζίνη τετραμεθυλιούχο μόλυβδο και τετρααιθυλιούχο μόλυβδο, αλλά σήμερα μόνο αλκοόλες και αιθέρες, καθώς ο μόλυβδος είναι τοξικός και τελικώς καταργήθηκε. Ως αποτέλεσμα, το καύσιμο χωρίς αυτόν ονομάζεται αμόλυβδη βενζίνη. Η απλή αμόλυβδη έχει αριθμό οκτανίου 95, ενώ η σούπερ αμόλυβδη έχει αριθμό οκτανίου που κυμαίνεται μεταξύ 99 και 100. Σε ορισμένα κράτη, μεταξύ των οποίων και στην Ελλάδα, υπάρχει και βενζίνη 98 οκτανίων.

Μπορεί να προστεθεί επίσης μεθανόλη και αιθανόλη. Προσοχή: τέτοια ανάμιξη δεν συνιστάται για 2-χρονους κινητήρες, διότι δεν αναμιγνύονται με το λάδι αυτών των κινητήρων.

Ο ποιοτικός και ποσοτικός έλεγχος των καυσίμων απαιτεί συγκεκριμένες επιστημονικές μεθόδους, θεσμικό πλαίσιο και ακόμη δομημένες υπηρεσίες ελέγχου.

 Δείτε επίσης 
 Βενζινοκινητήρας
 Καύσιμο ντίζελ
 Κινητήρας ντίζελ
 Καύσιμο
 Υγραέριο
 Υγραέριο κίνησης
 Φυσικό αέριο
 Κηροζίνη

 Βιβλιογραφία 

 Gold, Russell. The Boom: How Fracking Ignited the American Energy Revolution and Changed the World (Simon & Schuster, 2014).
 Yergin, Daniel. The Quest: Energy, Security, and the Remaking of the Modern World (Penguin, 2011).
 Yergin, Daniel. The Prize: The Epic Quest for Oil, Money, and Power (Buccaneer Books, 1994; latest edition: Reissue Press, 2008).
 Graph of inflation-corrected historic prices, 1970–2005. Highest in 2005 
 The Low-Down on High Octane Gasoline
 MMT-US EPA 
 An introduction to the modern petroleum science , and to the Russian-Ukrainian theory of deep, abiotic petroleum origins.
 What's the difference between premium and regular gas?  (from The Straight Dope)
 International Fuel Prices 2005 with diesel and gasoline prices of 172 countries
 EIA – Gasoline and Diesel Fuel Update
 World Internet News: "Big Oil Looking for Another Government Handout", April 2006.
 Durability of various plastics: Alcohols vs. Gasoline 
 Dismissal of the Claims of a Biological Connection for Natural petroleum.
 Fuel Economy Impact Analysis of RFG  i.e. reformulated gasoline. Has lower heating value data, actual energy content is higher, see higher heating value.
  , 'A Refiner's Viewpoint on Motor Fuel Quality' About the fuel specs refiners can control. Holaday W, and Happel J. (SAE paper 430113, 1943).

 Εξωτερικοί σύνδεσμοι 

 CNN/Money: Global gas prices
 EEP: European gas prices
 Transportation Energy Data Book
 Energy Supply Logistics Searchable Directory of US Terminals 
 High octane fuel, leaded and LRP gasoline—article from robotpig.net
 CDC – NIOSH Pocket Guide to Chemical Hazards
 Aviation Fuel Map
 Comparison of Regular, Midgrade, and Premium Fuel
Φωτογραφίες
 Down the Gasoline Trail Handy Jam Organization, 1935 (Cartoon)

Κατηγορία:Καύσιμα
Κατηγορία:Προϊόντα του πετρελαίου